
תאריך: 9.11.08
מר אודי ברעוז

סמנכ"ל מבצעים
 



רשות שדות התעופה
 
נתב"ג









   באמצעות דוא"ל
אודי שלום,
הנדון: שדה דב - מכתבך מס' 733 מיום 30.10.08
1.
צר לי, אך התייחסותך לבעיות שהועלו במכתבי שבנדון אינה מקובלת עלי.

2.
לגבי סעיף 3 - מועד סגירת שדה דב להמראות אזרחים בשבתות ובחגים אמנם נדחה בינתיים אבל הכוונה לעשות זאת לא בוטלה ויש להיערך לכך.

3.
לגבי סעיף 4 - האחריות למתן שרותי טיסה חלה מכח הדין על ר.ש.ת ונמסרה לביצועו של חיל-האויר. חיל האויר אינו מוסמך ואינו רשאי להטיל על התעופה האזרחית מגבלות שאינן מבוססות על חוקי הטיס האזרחיים ותקנותיהם. לא ניתן להחיל את ההוז"א על מטוסים אזרחיים בישראל.


חיל האויר איננו אחראי על פי החוק לבטיחות הטיסות האזרחיות בתחום השדה אלא למתן שרותי פיקוח טיסה בלבד.

4.
לגבי סעיף 8 - אין להסתתר תחת החלטת בג"צ בעניין זה. ר.ש.ת מוסמכת לקבוע, על פי שיקול דעתה המקצועי, את שעות הפעילות בשדה הרצליה על פי הנסיבות ותוך שמירת איזון בין צרכי התעופה לתושבי האזור. כך למשל, אין שום בעיה להתיר נחיתות בסופי שבוע בין 1400-1600 בשדה שכן הן אינן כרוכות ברעש ומטרד לתושבים וזאת כמובן כאשר שדה דב סגור.


כאשר שדה דב סגור יש להתיר ביצוע הקפות בסופי שבוע בשדה וכן לפתוח אותו מוקדם יותר בשבת שכן המצב הקיים גורם כמעט לשיתוק  הפעילות בהרצליה.


החלטות כאלו, לתקופה מוגבלת כאמור, הינן סבירות ומחויבות המציאות לשם קיום התעופה הכללית והן תעמודנה בכל מבחן משפטי לרבות בבג"צ.


לפיכך הנך מתבקש לשקול שוב את עמדתך על מנת לאפשר קיום מינימלי לתעופה הכללית בהרצליה.

בברכת  התעופה,

    ירון אפרת, עו"ד 

שדה תעופה הרצליה, ת"ד 840  כפר שמריהו 46910    
Herzelia Airfield, P.O.B 840 Kfar Shemaryahu 46910 Israel

Tel. +972-9-9516660     Fax. +972-9-9557673
www.aopa.org.il          iaopa@barak.net.il

